माॅडल टाउन में नाले के निर्माणकार्य में देरी, लोगों में रोष
शहरके वार्ड नं 38 मोहल्ला माॅडल टाउन में पिछले पांच महीने से धीमी गति से चल रहे नाले के निर्माण कार्य के साथ ही गंदे नाले के साथ डाली जा रही पीने की पाइपें डालने पर समूह मोहल्ला निवासियों ने निगम का विरोध किया। मोहल्लावासियों में दविन्द्र पाल सिंह, मोहित, रविन्द्र शर्मा, निर्मल कौर, गुरनाम कौर, अजय, राधा, रेनू, उमा देवी ने बताया कि इससे उन्हें परेशानियों का सामना करना पड़ रहा है। उन्होंने बताया कि निगम की ओर से पानी की सप्लाई के लिए जो पाइप डाली जा रही हैं वह गंदे नाले के बिलकुल साथ हंै। लोगों का कहना है कि उनकी ओर से निगम अधिकारियों को इस समस्या के बारे में कई बार अवगत करवाया गया है लेकिन समस्या का कोई समाधान नहीं होता। वहीं, एसडीओ सुरेश कुमार का कहना है कि पाईपों को सही जगह ही डाला जा रहा है। नाले के निर्माण कार्य में रही समस्या जल्द हल करवा देंगे।
hin_Deva hin_Deva